
NOLIKUMS IELU TIRDZNIECĪBAI
Cēsu novada pašvaldības iestādes “Kultūras pārvalde” 
Cēsu Kultūras centra organizētajos kultūras pasākumos


I. Vispārīgie noteikumi

1. Nolikuma mērķis ir noteikt kārtību, kādā tiek organizēti amatnieku un mājražotāju tirdziņi un noteikt, kā tiek iekasēta maksa par ielu tirdzniecības vietu vai izklaidējoša rakstura pasākumu organizēšanu Cēsu novada pašvaldības iestādes “Kultūras pārvalde” organizētu kultūras pasākumu laikā Cēsu pilsētā. Nolikums tiek piemērots Cēsu novada pašvaldības iestādes “Kultūras pārvalde” organizēto pasākumu, t.sk. Cēsu svētku un gadskārtu svētku laikā, kur plānota ielu tirdzniecība tirdziņā (turpmāk saukti kopā - Svētki) norises laikā un teritorijā, ar mērķi papildināt Svētku programmu un sekmēt ekonomisko aktivitāti novadā.
2. Svētku programmas ietvaros var tikt organizēti:
2.1. amatnieku un mājražotāju tirdziņš;
2.2. ēdināšanas zonas Svētku pasākumu norises vietās (turpmāk 2.1. un 2.2. saukti kopā – Tirdziņš).
3. Svētku organizators ir Cēsu novada pašvaldības iestādes “Kultūras pārvalde” Cēsu Kultūras centrs (turpmāk - Svētku organizators).
4. Tirdzniecības organizators ir Cēsu novada pašvaldības iestādes “Kultūras pārvalde” darbinieks (turpmāk – Organizators), kas organizē tirdzniecības pretendentu atlasi un tirdziņa organizēšanu saskaņā ar Nolikumu.
5. Tirdzniecības pretendents ir fiziska vai juridiska persona, kas ir iesniegusi pieteikumu tirdzniecībai Tirdziņā (turpmāk – Pretendents).
6. Tirdzniecības dalībnieks ir fiziska vai juridiska persona, kuru Svētku organizators un Organizators ir apstiprinājis dalībai Tirdziņā (turpmāk – Dalībnieks). 
7. Saskaņā ar Svētku organizatora norādītajām tirdzniecības vietas zonām, Organizators plāno tirgotāju izvietojumu un nodrošina iespēju  tirdzniecības iekārtas pieslēgt elektrībai saskaņā ar Tirdzniecības pretendenta norādīto nepieciešamo elektrības jaudu pieteikumā. 
8. Tirdzniecības organizācija ir īstenojama saskaņā ar spēkā esošajiem Cēsu novada domes saistošajiem noteikumiem „Par ielu tirdzniecības kārtību un pašvaldības nodevu ielu tirdzniecībai publiskās vietās Cēsu novada pašvaldības teritorijā” (turpmāk – Saistošie noteikumi), Nolikuma nosacījumiem un citiem tirdzniecību regulējošiem normatīvajiem aktiem.

II. Prasības Pretendentiem ielu tirdzniecības veikšanai,
tirdzniecības vietas iekārtošanai un vizuālajam noformējumam

9. Dalībnieki Rožu laukumā nodrošina viduslaiku tematikai atbilstošu noformējumu t. sk. tirdzniecības nojumi[footnoteRef:1]. Dalībnieki iekārto tirdzniecības vietu ar savu darbaspēku un ierīcēm. [1:  Svētku organizators var nodrošināt Dalībniekiem Rožu laukumā atbilstošas tirdzniecības nojumes, kopskaitā 23 gb. (3 x 2 m). 
* Laiks un vieta tiks precizēts līdz pieteikšanās Tirdziņā izsludināšanai.
] 

10. Dalībniekiem Tirdziņā jānodrošina gaišas, bēšas teltis, gaumīgi noformētas atbilstoši Svētku tematikai. Tirgotāju apģērbs – Svētku tematikai atbilstošs: gaišs, bēšs.
11. Nepieciešamo ielu tirdzniecības inventāru, kā arī galdus, krēslus, solus Tirdziņa apmeklētāju ērtībai, nodrošina Dalībnieks, pieskaņojot tos noteiktajai Svētku tematikai.
12. Tirdzniecība Tirdziņā Rožu laukumā plānota 2026.gada 19.septembrī no plkst. 10.00 līdz plkst. 15.00.
13. Tirdzniecība Tirdziņā –––––––––––––––––––––––––––––––––––––––––––––––––––  
14. Tirdzniecība Tirdziņā –––––––––––––––––––––––––––––––––––––––––––––––––––
15. Tirdzniecība Tirdziņā –––––––––––––––––––––––––––––––––––––––––––––––––––
16. Ēdināšanas zonas––––––––––––––––––––––––––––––––––––––––––––––––––––––
17. Tirdzniecības vietas iekārtošana no plkst. 8.00  līdz plkst. 9.30, novākšana no plkst.15.00 līdz plkst. 17.00*. 
18. Pēc produkcijas un iekārtu izkraušanas, autotransportam nekavējoties jāizbrauc no svētku norises vietas, bet ne vēlāk kā līdz plkst. 9.30*.
19. Tirdzniecības laikā aizliegta produkcijas krājumu piegāde, izmantojot autotransportu.
20. Tirdzniecības laikā var tikt izmantots elektrības ģenerators, ja ir saņemts rakstisks saskaņojums no Svētku organizatora.
21. Tirdzniecības laikā aizliegts tirdzniecības vietā atskaņot mūziku un/vai izmantot skaņu pastiprinātājus, izņemot tirdzniecības dalībniekus, kuri atbilst Nolikuma 2.pielikuma 10.punktam.
22. Dalībnieka pienākums ir nodrošināt regulāru atkritumu savākšanu tirdzniecības vietā, no galdiem un teritorijas pie galdiem Tirdziņa norises laikā, kā arī nekavējoties novākties pēc Tirdziņa norises saskaņā ar Nolikuma 17.punktu.
23. Par tirdzniecības Pretendentu var būt gan fiziska persona, gan fiziska persona, kura reģistrējusies kā saimnieciskās darbības veicējs, gan juridiskā persona.
24. Pretendenti tiek reģistrēti šādā prioritārā secībā:
24.1. Cēsu novada amatu meistari – individuālo latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotāji, kuri izstrādājumus gatavo pašrocīgi, izmantojot idejas, kas gūtas no latviešu tautas arheoloģiskā un etnogrāfiskā mantojuma (keramika, stikla apstrāde, pinumi, metālkalumi, ādas apstrāde, kokapstrāde, etnogrāfiskas un mūsdienīgas rotas, austi tekstila izstrādājumi, adījumi, tamborējumi, šuvumi, izšuvumi, filcējumi, batikas, individuāli ražoti tekstila izstrādājumu izejmateriāli – lins, vilnas dzija, dabiskās sveces);
24.2. Cēsu novada lauku saimniecībās audzētas lauksaimniecības produkcijas (ķirbji, āboli, ogas u.c.), augļu, ogu, dārzeņu pārstrādes produktu (sukādes, sīrupi, ievārījumi u.c.), piena, gaļas, maizes, zivju un to pārstrādes produktu, biškopības produktu un konditorejas izstrādājumu ražotājus;
24.3. Cēsu novada radošie uzņēmumi - dizaina preču ražotāji un dabiskās kosmētikas ražotāji;
24.4. Cēsu novada sabiedriskās ēdināšanas pakalpojumu sniedzēji;
24.5. Citu novadu amatu meistari un mājražotāji, sabiedriskās ēdināšanas pakalpojumu sniedzēji.
25. Tirdzniecības vietu ierobežotā skaita dēļ no katra preču sortimenta veida var tikt izvēlēti ne vairāk kā 2-3 tirdzniecības dalībnieki. 
26. Organizators no iesniegtajiem pieteikumiem iedala tirgošanās vietas pēc saviem ieskatiem, lai nodrošinātu piedāvātā sortimenta dažādību un atbilstību ielu tirdzniecības pasākumam.
27. Tirdzniecības dalībnieki tirgojot savu preci, preces iesaiņošanai izmanto videi draudzīgus un dabīgus materiālus, papīra vai auduma iesaiņojumus. Tirdzniecības pretendenti sadarbojas ar Organizatoru videi draudzīgu principu ievērošanā (trauku depozīta sistēmas nodrošināšana, atkritumu šķirošana, videi draudzīgu iepakojuma, trauku un noformējuma materiālu izmantošana u.c.);
28. Svētku organizators nosaka, kuros Svētkos Organizatoram jānodrošina trauku (glāžu) depozīta sistēma, par to rakstiski paziņojot Organizatoram ne vēlāk kā 1 mēnesi pirms Svētkiem. Noteiktajos Svētkos Dalībnieki, kuri tirgo izlejamos dzērienus un dzērienus, kas uz Svētkiem atvesti stikla tarā, tirgo, lejot depozīta glāzē. Tirdzniecības dalībniekam jāpiedalās glāžu depozīta sistēmā sadarbībā ar Organizatora noteikto (1. pielikums). 
29. Dalībniekam jānodrošina, lai tirdzniecības vietā būtu pieejami un pēc pieprasījuma tiktu uzrādīti šādi dokumenti:
29.1. Organizatora izsniegta Tirdzniecības atļauja;
29.2. Speciālās atļaujas (licences), ja preču realizācijai tāda ir nepieciešama, saskaņā ar normatīvajiem aktiem, kopiju;
29.3. Citi dokumenti, kas pierāda preču izcelsmi, atkarībā no sortimenta veida.
30. Pie tirdzniecības vietas jābūt izvietotai informācijai, kas noformēta atbilstoši Svētku organizatora noteiktajam vizuālajam noformējumam, iekļaujot sekojošu informāciju:
30.1. juridiskām personām – firmas nosaukums, reģistrācijas numurs, par tirdzniecības vietu atbildīgā persona, tirdzniecības vietas numurs;
30.2. fiziskām personām un pašnodarbinātajām personām – vārds, uzvārds, tirdzniecības vietas numurs.
31. Ja Dalībnieks neievēro Organizatora prasības attiecībā uz vietas iekārtošanu, vizuālo noformējumu vai arī piedalās tirdzniecībā ar precēm, kas neatbilst Pieteikumā norādītajām precēm, Organizators ir tiesīgs izraidīt attiecīgo Dalībnieku no tirdzniecības vietas. Šajā gadījumā Dalībnieks zaudē tiesības veikt tirdzniecību Tirdziņā un veiktie maksājumi netiek atgriezti. 
32. Dalībnieks automašīnu novieto saskaņā ar Organizatora norādījumiem.

III. Pretendentu pieteikšanās un vērtēšanas kārtība

33. Pieteikties dalībai Tirdziņā var aizpildot tirdzniecības pieteikuma anketu elektroniski, kas publicēta Cēsu novada pašvaldības mājas lapā www.cesunovads.lv. 
34. Visu pretendentu vērtēšana notiek attālināti pēc pieteikumā pievienotā precīzā sortimenta apraksta un fotoattēliem (.jpg vai .pdf formātā). 
35. Pieteikšanās Tirdziņam notiek no 24.08.2026. līdz 07.09.2026. (ieskaitot)*. 
36. Organizatoram ir tiesības:
36.1. pieņemt vērtēšanai tikai tos Pieteikumus, kas aizpildīti atbilstoši šī Nolikuma prasībām;
36.2. izvērtēt Pretendenta pieteikumā norādītās produkcijas atbilstību Saistošajiem noteikumiem un šim Nolikumam, Svētku un Tirdziņa tematikai, nepieciešamības gadījumā pieprasot Pretendentam papildu informāciju par produkciju;
36.3. saskaņot izvēlēto Dalībnieku sarakstu ar Svētku organizatoru līdz 09.09.2026.*;
36.4. apstiprināt dalībai Tirdziņā Pretendentus pieteikumu saņemšanas secībā, ņemot vērā 24. punktā noteikto, kuru piedāvājums atbilst Saistošo noteikumu un šī Nolikuma prasībām, un kuru piedāvājums pēc Organizatora un Svētku organizatora ieskatiem atbilst Tirdziņa tematikai;
36.5. neapstiprināt dalību Tirdziņos Pretendentiem, kuru produkcijas saturs un/vai kvalitāte atzīta par Tirdziņam neatbilstošu vai, kuru piedāvātais sortiments jau ir apstiprināts citam Dalībniekam saskaņā ar šī Nolikuma 25. punktu.
37. Svētku organizatora un Organizatora norādījumi attiecībā uz ielu tirdzniecības vietu iekārtojumu un nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. Organizatoram ir tiesības pēc saviem ieskatiem izvietot un līdz Tirdziņa sākumam mainīt Dalībnieku izkārtojumu tirdzniecībai paredzētajās vietās, kas saskaņotas ar Svētku organizatoru.

IV. Dalības maksa un norēķinu kārtība

38. Dalībniekiem, kuri apstiprināti dalībai Tirdziņā, Organizators e-pastā nosūta rēķinu, ne vēlāk kā līdz 11.09.2026. Maksājums jāveic līdz rēķinā norādītajam termiņam, tikai ar bankas pārskaitījumu, mērķī norādot: rēķina numuru.
39. Tirdzniecības atļaujas Organizators izsniegs dalībniekiem pirms tirdzniecības uzsākšanas.
40. Dalībnieki, kuri netiks apstiprināti dalībai Tirdziņā, tiks informēti, saņemot atteikuma e-pastu no Organizatora ne vēlāk kā līdz 15.09.2026.

V. Dalībnieku pienākumi un atbildība

41. Izsniegtajām tirdzniecības atļaujām jāatrodas tirdzniecības vietā. Atļaujā ierakstītā fiziskā persona vai uzņēmuma pārstāvis ir atbildīgs par šī Nolikuma noteikumu ievērošanu un kārtību savā tirdzniecības vietā:
41.1. ja pārbaudes laikā tirdzniecības vietā nav sastopama atbildīgā persona, produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas Organizatoram ir tiesības pieprasīt novērst pārkāpumu un Organizators ir tiesīgs liegt Dalībniekam dalību Tirdziņā, ja konstatē, ka tā piedāvājums neatbilst Pieteikumā iesniegtajam preču sortimentam vai cenām;
41.2. ja pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību Tirdziņā pirms tā beigām un liegt dalību citos Svētku organizatora rīkotajos Tirdziņos.
42. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, sanitārās un higiēnas prasības, ugunsdrošības un darba drošības noteikumi, kas noteikti normatīvajos aktos. Dalībnieks ir atbildīgs par normatīvo aktu prasību izpildi tirdzniecības vietā.

43. Dalībniekam pēc kontrolējošo institūciju vai Organizatora pieprasījuma ir jāuzrāda nepieciešamie dokumenti.


44. Dalībnieks ir atbildīgs par tīrības un kārtības ievērošanu, uzturēšanu savā tirdzniecības vietā, Tirdzniecību beidzot, Dalībnieks tirdzniecības vietu atstāj tīru. 
45. Par savas realizējamās produkcijas tirgošanas saskaņošanu ar Pārtikas un veterinārā dienesta attiecīgā novada pārvaldi ir atbildīgs pats Dalībnieks saskaņā ar Pārtikas aprites uzraudzības likumu, Ministru Kabineta 2010. gada 12. maija noteikumiem Nr.440 „ Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, EK Regulu Nr. 852/2004 par pārtikas produktu higiēnu.
46. Kosmētikas līdzekļu ražotājs ievēro EK Regulu Nr.1223/2009 par kosmētikas līdzekļiem un ir reģistrējies Kosmētikas līdzekļu elektroniskās paziņošanas portālā CPNP.
47. Dalībniekiem, uz kuriem attiecināms Nolikuma 28. punkta nosacījums, jānoslēdz līgums ar Organizatora partneri par glāžu depozīta sistēmas nodrošināšanu Svētkos, saskaņā ar Nolikuma 1. pielikumu.
48. Dalībnieks nav tiesīgs izvietot reklāmu un izplatīt reklāmas materiālus bez saskaņošanas ar Organizatoru ārpus savas tirdzniecības vietas.
49. Dalībnieks nav tiesīgs demontēt tirdzniecības vietu pirms Tirdziņa beigām.
50. Dalībniekam, kurš izmanto tirdzniecības vietu Tirdziņā, jāievēro Saistošie noteikumi, šis Nolikums un citi tirdzniecību reglamentējoši normatīvie akti.
51. Dalībnieka pieteikums dalībai Tirdziņā ir apliecinājums tam, ka ar iepriekš minētajiem noteikumiem ir iepazinies un apņemas tos ievērot.

VI. Organizatora pienākumi un atbildība

52. Organizatoram ir pienākums piedalīties Tirdziņa izvietojuma plāna sagatavošanā sadarbībā ar Svētku organizatoru.
53. Organizatoram ir pienākums saskaņot Tirdziņa tirdzniecības vietu izvietojumu ar Svētku organizatoru līdz 16.09.2026., nosūtot uz e-pastu kultura@cesunovads.lv.
54. Organizators sadarbībā ar Svētku organizatoru izstrādā elektronisko pieteikšanās anketu Tirdziņa dalībniekiem un nodrošina pieteikšanos tikai elektroniski;
55. Organizators iesūta Svētku organizatoram saskaņošanai plānoto Tirdziņa dalībnieku (tirgotāju) sarakstu uz e-pastu kultura@cesunovads.lv līdz 14.09.2026.; 
56. Organizators organizē Tirdziņa norisi atbilstoši šim Nolikumam, tai skaitā un ne tikai:
56.1. pieņem pieteikumus no amatniekiem, mājražotājiem u.c. tirdzniecības pieteicējiem, t. sk. tirgotājiem, kuru sortimentā ir jebkāda veida alkoholiskie dzērieni;
56.2. nodrošina pretendentu atlasi saskaņā ar Nolikumu;
56.2. koordinē tirgotāju izvietošanu, tirgotāju uzraudzību Tirdziņa laikā un novākšanos saskaņā ar Nolikumu;
56.3. organizē un nodrošina sadarbību ar depozīta sistēmas pakalpojuma nodrošinātāju un nodrošina pakalpojuma pieejamību Tirdziņa dalībniekiem;
56.5. pastāvīgi risina jautājumus vai strīdus situācijas, kas izriet no dalībnieku atlases, tirgotāju izvietošanas, tirgotāju uzraudzības Svētku laikā;
56.5. izsniedz tirgotājiem ielu tirdzniecības atļauju.
57. Organizators piedalās Svētku sagatavošanas, organizēšanas un realizēšanas darbos, ciktāl tas attiecas uz Tirdziņa organizēšanu;
58. Organizatoram ar Svētku organizatoru jāsaskaņo depozīta sistēmas nodrošināšanas principi;
59. Organizators brīdina Svētku organizatoru par neparedzētiem apstākļiem, kas radušies no Organizatora neatkarīgu apstākļu dēļ un kuru dēļ var tikt traucēta saistību izpilde;
60. Organizators iesniedz Svētku organizatoram atskaiti ar tirgotāju sarakstu un ieņēmumiem 5 (piecu) darba dienu laikā pēc Tirdziņa norises datuma, saskaņā ar šī Nolikuma 2. pielikumu;
61. Organizators ievēro drošības tehnikas, darba aizsardzības, piekļuves kontroles sistēmas iekšējās kārtības noteikumus, ugunsdrošības un citus Latvijas Republikā spēkā esošos noteikumus, prasības un normatīvos aktus
62. Dalībniekiem, kuri tirgo pārtikas preces un kuru preču uzglabāšanas noteikumi tirdzniecības laikā paredz aukstuma iekārtu izmantošanu, attiecīgajā tirdzniecības zonējumā, tirdzniecības vietās tiks nodrošināts elektroenerģijas pieslēgums saskaņā ar pieteikumā apstiprināto jaudas apmēru (Dalībniekiem jānodrošina elektriskie pagarinātāji, strāvas pievadīšanai tirdzniecības vietā un apgaismojuma iekārta nepieciešamās gaismas nodrošināšanai).
63. Ja pieteikums dalībai Tirdziņā tiek atsaukts no Dalībnieka puses vai Dalībnieks neierodas uz Tirdziņu Nolikumā norādītajos laikos, tad Organizatoram ir tiesības izmantot pieteikto tirdzniecības vietu pēc saviem ieskatiem, tirdzniecības vietas maksājums (dalības maksa un pašvaldības nodeva) netiek atmaksāts.








[bookmark: page4]
Nolikuma 1. pielikums

Organizatora partneris depozīta sistēmas nodrošināšanā - _____________ (turpmāk – Depozīta nodrošinātājs)


DEPOZĪTSISTĒMAS PRINCIPI**

INFORMĀCIJA TIRGOTĀJIEM

1. Dalībnieks slēdz līgumu ar Depozīta sistēmas nodrošinātāju par depozīta glāžu nodrošināšanu.
2. Dalībnieks pasūta Depozīta sistēmas nodrošinātājam tirdzniecībai nepieciešamo depozīta glāžu skaitu.
3. Tirgotājs maksā Depozīta sistēmas nodrošinātājam 0,30 EUR par katru pasūtīto glāzi. Tirgotājam jāpasūta viss nepieciešamais glāžu skaits uzreiz, jo pasākuma laikā nebūs iespējams glāzes papildināt. Ja glāzes būs beigušās, arī tirdzniecība būs jābeidz.
4. Pasākuma laikā dzērieni tiek servēti depozīta glāzēs, par to no apmeklētājiem iekasējot depozīta naudu (un reģistrējot to kases aparātā);
5. Pasākuma laikā par depozīta glāzi tiek piemērota Pasākuma organizatora noteiktā depozīta maksa.
6. Ja apmeklētājs vēlas jaunu dzērienu tīrā glāzē, viņa netīrā depozīta glāze var tikt apmainīta pret jaunu, tīru glāzi bez papildu maksas.
7. Netīro depozīta glāžu savākšana notiks speciāli iekārtotos glāžu atdošanas punktos, taču arī Tirgotājiem būs pienākums atgriezt apmeklētājam iemaksāto depozīta naudu no iepriekš iekasētās depozīta naudas.
8. Neizmantotās tīrās depozīta glāzes pēc pasākuma tiek atgrieztas atpakaļ Depozīta sistēmas nodrošinātājam, saņemot atpakaļ pirms tam iemaksāto naudu.


**Depozīta sistēmas principi ir vispārīgi un iespējami precizējumi saskaņā ar depozīta sistēmas nodrošinātāja nosacījumiem.





















Nolikuma 2. pielikums

CENRĀDIS IELU TIRDZNIECĪBAI SVĒTKOS
CĒSU PILSĒTĀ

	


Nr.p.k.
	Sortiments
	

  Mērvienība
	Dalības maksa citos Svētku tirdziņos
	Pašvaldības** nodeva par tirdzniecības vietu vienā  diennaktī /EUR/
	PPiezīmes



	1.



	Cēsu novadā reģistrētie uzņēmumi- Pašu ražotas pārtikas un nepārtikas  preces (amatnieku, mājražotāju, mākslinieku  izstrādājumi),
izņemot cenrāža  4. – 8.punktos minētos.
	3x3 m

	0,00
	

3,00



	

	2.
	Citi tirdzniecības dalībnieki - Pašu  ražotas pārtikas un nepārtikas preces (amatnieku, mājražotāju, mākslinieku izstrādājumi), izņemot cenrāža  4. – 8.punktos minētos.
	3x3 m
	5,00
	
4,00



3,00
	Amatnieku izstrādājumi
ar  ID veicēja apliecību.

Bez ID veicēja apliecības.


	3.
	Pašu audzēta lauksaimniecības produkcija/nepārstrādāti augļi un dārzeņi
	3x3 m
	5,00
	4,00




3,00
	Ar  ID veicēja apliecību.

Bez ID veicēja apliecības.


	4.
	Pašu ražoti alkoholiskie dzērieni
	3x3 m
	10,00
	20,00


30,00
	Līdz 14 spirta daudz. tilpumprocentiem

No 15 spirta daudzuma tilpumprocentiem

	5.
	Latvijā rūpnieciski ražotas pārtikas 
vai nepārtikas preces
	3x3 m
	10,00
	7,00

	

	6.
	Ēdināšanas pakalpojumi bez alkoholiskajiem dzērieniem
	1 m2
	5,00
	15,00
	

	7.
	Ēdināšanas pakalpojumi ar alkoholiskajiem  dzērieniem

	1 m2

	10,00
	20,00




30,00
	Līdz 14 spirta daudz. Tilpumprocentiem

No 15 spirta daudzuma tilpumprocentiem

	8.
	Popkorns, cukurvate, saldējums
	3 x 3 m
	5,00
	6,00
	

	9.
	Izjāde ar zirgu vai vizināšanās pajūgā
	
	5,00
	9,00
	

	10.
	Ielu muzikanti
	
	------
	9,00
	

	11.
	Loterijas, prezentācijas
	
1 m2
	10,00
	9,00
	

	12.
	Atrakcijas, sejiņu apgleznošana utml.
	1 m2
	10,00
	7,00
	

	13.
	Preses izdevumi, grāmatas. 
	3x3 m
	00,00
	3,00
	



* Tirgotājiem, kas tirgojas Cēsu vecpilsētā, ārpusē pie savām reģistrētajām faktiskajām tirdzniecības vietām, maksa par tirdzniecību netiek piemērota. Tomēr tirdzniecības vieta 3x3m un tirdzniecībai piedāvātā produkcija atbilst šim Nolikumam, Svētku un tirdziņa tematikai, ( tirdzniecības vieta un apjoms jāsaskaņo ar Organizatoru), bet ja uz Tirgotāju attiecināms Nolikuma 28.punkta nosacījums, Tirgotājam jānoslēdz līgums ar Organizatora partneri par glāžu depozīta sistēmas nodrošināšanu Svētkos, saskaņā ar Nolikuma Pielikumu Nr.1.

** Saskaņā ar spēkā esošajiem Cēsu novada domes saistošajiem noteikumiem „Par ielu tirdzniecības kārtību un pašvaldības nodevu ielu tirdzniecībai publiskās vietās Cēsu novada pašvaldības teritorijā” 





